**Zmluva o poskytovaní služieb autorizovaného bezpečnostného technika a služieb technika požiarnej ochrany**

uzatvorená v zmysle ust. § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“), v zmysle zákona NR SR č. 314/2001 Z. z. o ochrane pred požiarmi v znení neskorších predpisov, v zmysle zák. NR SR č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov

**Čl. I**

**Zmluvné strany**

1. **Objednávateľ:**

Názov: **Stredná odborná škola strojnícka**

Sídlo: ul. Pplk. Pľjušťa 29, 909 01 Skalica

Právna forma organizácie: príspevková organizácia

Zastúpený : Mgr. Katarína Zelenková, riaditeľka školy

Bankové spojenie : Štátna pokladnica

 SK15 8180 0000 0070 0049 5332

IČO: 00893137

DIČ: 2021094097

Tel.: 034/6645274

 **(ďalej len „objednávateľ“)**

1. **Dodávateľ:**

Názov:

Sídlo:

Obchodný register:

Oddiel:

Vložka číslo:

Zastúpený:

Bankové spojenie:

IČO:

DIČ:

IČ pre DPH:

**(ďalej len „dodávateľ“)**

**Čl. II.**

**Úvodné ustanovenia**

1. Dodávateľ sa zaväzuje vykonávať s odbornou starostlivosťou v objektoch objednávateľa podľa Prílohy č. 1 tejto zmluvy (ďalej len „Zmluvné objekty“) ďalej špecifikované činnosti tak, aby sa v týchto objektoch plnili povinnosti právnických osôb, ktoré objednávateľovi vyplývajú zo všeobecne záväzných právnych predpisov SR v oblasti:

**A/ Ochrany pred požiarmi (ďalej len „oblasť PO“) a v oblasti bezpečnosti a ochrany zdravia pri práci (ďalej len „oblasť BOZP“).**

**B/ Civilnej ochrany (ďalej len „oblasť CO“)**

1. Predmetom tejto zmluvy sú zmluvné činnosti uvedené v článku II. bode 1, ktorých úlohou je kontrola plnenia povinností, zisťovanie stavu, školenie a odborná príprava, podávanie informácií, poradenská činnosť, navrhovanie a prijímanie opatrení, vypracúvanie usmernení a dokumentácie, vrátane vedenia dokumentácie o servise, údržbe a oprave v zmysle všeobecne záväzných právnych predpisov SR v oblastiach PO, BOZP a CO, aby si objednávateľ ako právnická osoba plnil svoje povinnosti v zmysle všeobecne záväzných právnych predpisov SR v predmetných oblastiach.

**Čl. III.**

**Ochrana pred požiarmi (ďalej len „oblasť PO“ a oblasť BOZP)**

1. **Výkon technika požiarnej ochrany (ďalej len „technik PO“)**

Dodávateľ bude výkon technika PO vykonávať v zmysle predmetu zmluvy podľa všeobecne záväzných právnych predpisov platných v SR v oblasti PO nasledovne:

* vypracováva, aktualizuje, kontroluje a vedie predpísanú dokumentáciu pred požiarmi v zmysle

 všeobecne záväzných právnych predpisov platných v SR v oblasti OPP, ktorú tvoria najmä:

 - požiarna identifikačná karta

 - požiarne poplachové smernice

 - protipožiarna hliadka

 - požiarny evakuačný plán

* vykonáva požiarno-preventívne kontroly pracovísk v intervale jeden krát štvrťročne
* v rozsahu § 14 uvedenej vyhlášky, stanovuje nápravné opatrenia na odstránenie zistených nedostatkov a kontrolu ich plnenia,
* vedie požiarnu knihu a predkladá ju zodpovednému zamestnancovi objednávateľa min. raz za tri mesiace k podpisu,
* spolupracuje a zastupuje objednávateľa v styku s orgánmi štátneho požiarneho dozoru v prípade vykonávania protipožiarnych kontrol,
* vykoná odbornú prípravu protipožiarnych hliadok objednávateľa, a to najmenej raz za 12 mesiacov podľa § 23 vyhlášky,
* určuje požiadavky protipožiarnej bezpečnosti pri zmene užívania stavieb, pri rekonštrukciách

 technologických zariadení a pri opravách zariadení,

* určuje miesta so zvýšeným požiarnym nebezpečenstvom a počet členov protipožiarnych

 hliadok,

* v spolupráci so zodpovedným zamestnancom objednávateľa pripravuje a organizuje najmenej raz ročne cvičný požiarny poplach,
* kontroluje či objednávateľa zabezpečuje podľa predpisov o ochrane pred požiarmi opatrenia na

 zabezpečenia ochrany pred požiarmi v pracovnom čase,

* kontroluje, či je zriadená ohlasovňa požiarov,
* vedie evidenciu a predpísanú dokumentáciu hasiacich prístrojov a jej pravidelnú fyzickú

 kontrolu ,

* určuje, označuje a kontroluje, či sú označované a udržiavané trvalo voľné núdzové výchovy,

 únikové a zásahové cesty, nástupné plochy a prístup k nim, rovnako ako prístupy

 k rozvodným zariadeniam,

* stanovuje protipožiarne opatrenia pre práce s nebezpečenstvom vzniku požiaru,
* sleduje zmeny všeobecne záväzných právnych predpisov o ochrane pred požiarmi,
* informuje objednávateľa o týchto zmenách a o ich vplyve na plnenie si povinností objednávateľa ako právnickej osoby a na potrebu aktualizácie predpísanej dokumentácie,
* vedie dokumentáciu o školení zamestnancov o ochrane pred požiarmi,
* vedie dokumentáciu o odbornej príprave protipožiarnych hliadok,
* vykonáva školenie zamestnancov objednávateľa a osôb, ktoré sa s vedomím objednávateľa

 zdržujú v zmluvných objektoch o ochrane pred požiarmi a overenie vedomostí získaných

školením,

* podieľa sa na odstraňovaní nedostatkov zistených orgánmi štátneho dozoru a nedostatkov

zistených počas preventívnych protipožiarnych prehliadok a cvičných požiarnych poplachov,

* plní ostatné úlohy technika PO v súlade s ustanoveniami § 9 Zákona č. 314/2001 Z. z. v znení neskorších predpisov.

**2. Výkon technika bezpečnosti a ochrany zdravia pri práci (ďalej len „technik BOZP“)**

Na úseku bezpečnosti a ochrany zdravia pri práci bude vykonávať výkon funkcie technika BOZP v zmysle všeobecne záväzných právnych predpisov platných v SR v oblasti BOZP nasledovne:

* vedie, vypracúva a kontruje dokumentáciu BOZP,
* sleduje zmeny všeobecne záväzných právnych predpisov na zaistenie BOZP, informuje objednávateľa o týchto zmenách a o ich vplyve na plnenie si povinností objednávateľa ako zamestnávateľa a na potrebu aktualizácie predpísanej dokumentácie,
* spracúva pravidlá o bezpečnosti a ochrane zdravia pri práci a podklady pre vydávanie interných predpisov pre zaistenie bezpečnosti a ochrany zdravia pri práci,
* posudzuje riziká a vypracúva písomné dokumenty o posúdení rizík u všetkých profesií najmä pri osobitných skupinách zamestnancov,
* spracúva podklady pre vypracovanie koncepcie politiky bezpečnosti a ochrany zdravia pri práci,
* na základe posúdenia rizík, vypracováva návrh zoznamu osobných ochranných pracovných prostriedkov, ktoré sa musia poskytovať zamestnancom,
* vykonáva preventívne kontroly pracovísk z oblasti ochrany bezpečnosti práce, navrhuje nápravné opatrenia na odstránenie zistených nedostatkov, kontroluje ich plnenie s ročným písomným vyhodnotením,
* vykonáva vstupné školenia novoprijatých zamestnancov v oblasti BOZP,
* vykonáva periodické školenia zamestnancov v oblasti BOZP,
* poskytuje požadované informácie a poradenstvo v oblasti BOZP,
* oznamuje príslušným orgánom spôsobom ustanoveným osobitným predpisom vznik pracovných úrazov, chorôb z povolania iných poškodení zdravia z práce, havárií, zisťuje a spolupracuje pri odstraňovaní príčiny ich vzniku, vedie ich evidenciu a vykonáva registráciu,
* označuje zreteľne pracoviská a zariadenia, ktoré môžu ohroziť alebo poškodiť zdravie zamestnanca, používa označenia, symboly a signály na zaistenie bezpečnosti a ochrany zdravia pri práci v súlade s osobitným predpisom,
* spolupracuje so zástupcami zamestnancov pre bezpečnosti a ochrany zdravia pri práci,
* vyšetruje pracovné úrazy spisuje záznamy o úraze,
* zastupuje objednávateľa v styku s Inšpektorátom práce a s ostatnými kontrolnými orgánmi pre oblasť BOZP,
* vykonáva dychové skúšky certifikovaným a kalibrovaným prístrojom na meranie a kontrolu alkoholu v krvi na pracoviskách v intervaloch podľa požiadaviek objednávateľa,
* spolupracuje na tvorbe interných prevádzkových predpisov a smerníc pre oblasť BOZP,
* podieľa sa na odstraňovaní nedostatkov zistených orgánmi štátneho dozoru a nedostatkov zistených počas vykonávaných pravidelných previerok bezpečnosti a ochrany zdravia pri práci.

Čl. IV.

Civilná ochrana (ďalej len „oblasť CO“)

Dodávateľ sa zaväzuje pre odberateľa poskytovať v oblasti CO nasledovné služby:

* vypracováva, vedie a aktualizuje dokumentáciu CO objektu v súlade s ustanoveniami zákona NR
* SR č. 42/1994 Z. z. o civilnej ochrane obyvateľstva v znení neskorších predpisov a v zmysle
* pokynov zriaďovateľa,
* plní úlohy ochrany v primeranom rozsahu v súlade s usmernením TTSK,
* vypracováva analýzu možného ohrozenia,
* vykonáva odbornú prípravu a vstupné školenie zamestnancov,
* vykonáva konzultačnú a poradenskú činnosť v oblasti CO,
* zúčastňuje sa na kontrolách CO podľa potreby,
* vykonáva odbornú prípravu a  periodické školenie zamestnancov (1x ročne),
* vykonáva školenie odbornej prípravy štábu a členov jednotiek CO.

SOŠS Skalica 30 zamestnancov

**Čl. V.**

Podmienky plnenia zmluvy

* 1. Dodávateľ bude vykonávať dohodnuté zmluvné činnosti vo vlastnom mene, na vlastný účet, na svoje náklady a na vlastné nebezpečenstvo.
	2. Dodávateľ smie vykonávať len činnosti, na ktoré má platné oprávnenie.
	3. Dodávateľ sa zaväzuje vykonávať kontrolné činnosti a zistenie stavu PO, BOZP a CO nestranne a zistený stav verne opísať zápisom v príslušnej predpísanej dokumentácii.
	4. Dodávateľ sa zaväzuje vykonávať školenia a odbornú prípravu PO, BOZP a CO v súlade so všeobecne záväznými právnymi predpismi.
	5. Objednávateľ môže písomne požadovať aj vykonanie ďalších prác v zmluvných objektoch. Požiadavka na vykonanie takýchto prác, ak ju dodávateľ prevezme, sa vždy považuje za jednorazové plnenie na základe objednávateľom vystavenej objednávky nad rámec tejto zmluvy.
	6. Dodávateľ je povinný vykonávať zmluvné činnosti tak, aby podľa možnosti neobmedzil riadne užívanie zmluvného objektu a nerušil prevádzku objednávateľa. Ak si jeho činnosť vzhľadom na jej charakter vyžiada obmedzenie riadneho užívania zmluvného objektu alebo rušenie prevádzky objednávateľa, je povinný o tom min. 1 deň vopred informovať povereného zástupcu objednávateľa a vyžiadať si jeho súhlas.

7. O vykonaní zmluvných činností vyhotoví dodávateľ protokol/správu z prehliadky/školenia/odbornej

 prípravy, v ktorej okrem iného vyznačí, čo bolo predmetom prehliadky/školenia/odbornej prípravy

 a aký je zistený stav. Originály a kópie uvedených dokumentov dodávateľ uschová na určenom

 mieste.

* 1. Objednávateľ a dodávateľ sa zaväzuje striktne zachovávať mlčanlivosť o všetkých skutočnostiach, ktoré môžu mať povahu obchodného tajomstva, o ktorých sa dozvedia v súvislosti s plnením tejto zmluvy. Osobitne je neprípustné zapožičiavať a rozmnožovať materiály, ktoré majú povahu špeciálnych informačných pomôcok a spracovanie dokumentácie.
	2. Objednávateľ bude priebežne dodávateľovi zasielať informácie o zriadení, zrekonštruovaní a rušení objektov, vrátane informácie v akom rozsahu má dodávateľ predmet zmluvy vykonáva v prípade prenajatých priestorov.

VI.

Lehoty na vykonávanie zmluvných činností

1. Pravidelnú prehliadku pracovísk a ostatných priestorov bude dodávateľ vykonávať priebežne podľa

 ustanovení všeobecne záväzných právnych predpisov platných v SR v oblasti PO, BOZP a CO.

2. Dodávateľ je povinný odsúhlasiť s kontaktným zamestnancom objednávateľa konkrétny termín

 vykonania zmluvných činností v zmluvnom objekte s predstihom aspoň 5 pracovných dní.

VII.

Miesto plnenia predmetu zmluvy

1. Dodávateľ bude vykonávať plnenie predmetu zmluvy v jednotlivých Zmluvných objektoch

 objednávateľa uvedených v prílohe č. 1 zmluvy.

2. Objednávateľ sa zaväzuje sprístupniť a umožniť kontrolu vo všetkých Zmluvných objektoch

 a priestoroch, v ktorých sa bude vykonávať predmet činnosti, a to v zmysle prílohy č. 1.

VIII.

Cena a platobné podmienky

1. Cena za vykonanie zmluvných činností je stanovená dohodou zmluvných strán v zmysle zákona

 NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z,

 ktorou sa vykonáva zákon o cenách.

2. Objednávateľ sa zaväzuje zaplatiť dodávateľovi mesačnú paušálnu sumu za vykonané zmluvné

 činnosti vo výške:(........doplní uchádzač)

bez DPH:

DPH:

Spolu s DPH:

===============================================

Slovom:

3. V cene sú započítané všetky náklady dodávateľa na výkon zmluvných činností, vrátane nákladov na

 cestu dodávateľa na miesto výkonu prác, vrátane straty času na ceste.

4. V prípade legislatívnej zmeny DPH bude k cenám bez DPH za predmet zmluvy pripočítaná výška

 DPH platná v čase zdaniteľného poskytnutia predmetu zmluvy.

5. Zmluvné strany sa dohodli, že objednávateľ neposkytne dodávateľovi zálohu.

6. Cenu za vykonané práce uhradí objednávateľ na základe faktúry dodávateľa. Dodávateľ vystaví

 objednávateľovi mesačne jednu faktúru za vykonané zmluvné činnosti.

7. Ako podklad pre fakturáciu bude slúžiť súpis výkonov, vykonaných v príslušnom fakturovanom

 období, rozpísaný za jednotlivé objekty a podpísaný oprávnenou osobou objednávateľa, ktorý bude

 priložený k vystavenej faktúre.

8. Splatnosť jednotlivých faktúr je do 30 dní od ich doručenia objednávateľovi.

9. Jednotlivé faktúry budú obsahovať náležitosti v zmysle zákona č. 222/2004 Z. z. o dani z pridanej

 hodnoty. Ak faktúra nebude obsahovať tieto údaje, objednávateľ je oprávnený faktúru v lehote

 splatnosti dodávateľovi vrátiť. Lehota splatnosti začne v takom prípade plynúť od doručenia novej

 správne vystavenej faktúry objednávateľovi.

10. V prípade skončenia zmluvného vzťahu v priebehu kalendárneho mesiaca má dodávateľ nárok na

 alikvotnú časť paušálnej odplaty za kalendárny mesiac podľa odseku 2 tohto článku.

11. V prípade omeškania objednávateľa s úhradou fakturovanej sumy má dodávateľ právo účtovať

 objednávateľovi úroky z omeškania vo výške 0,05 % z neuhradenej časti fakturovanej sumy za každý

 deň omeškania.

**Čl. IX.**

**Povinnosti objednávateľa**

1. Objednávateľ zabezpečí dodávateľom povereným zamestnancom počas bežnej prevádzkovej doby nerušený prístup do zmluvného objektu a pokiaľ je to nutné, do všetkých priestorov a ku všetkým zariadeniam v zmluvnom objekte.
2. Objednávateľ poskytne dodávateľovi priestor na uschovanie predpísanej dokumentácie.
3. Objednávateľ sa zaväzuje poskytnúť dodávateľovi všetku potrebnú súčinnosť tak, aby dodávateľ mohol zabezpečiť nerušený výkon požadovaných služieb a činností v súlade s touto zmluvou, najmä:
* umožnením vstupu do objektov objednávateľa, v ktorých sa vykonávajú činnosť súvisiace s predmetom tejto zmluvy a umožnením zdokumentovania zistených nedostatkov a porušení právnych predpisov,
* poskytnutím doteraz vypracovaných písomných dokumentov, interných noriem a smerníc súvisiacich s BOZP a PO,
* poskytnutím všetkých údajov a informácií, ktoré sú pre dodávateľa potrebné pre plnenie predmetu tejto zmluvy.
1. Objednávateľ sa zaväzuje preukázateľne informovať dodávateľa o všetkých podstatných zmenách z hľadiska zabezpečenia plnenia predmetu tejto zmluvy.
2. Objednávateľ sa zaväzuje bezodkladne oznámiť dodávateľovi termín každej kontroly, ktorú ohlási štátny odborný dozor. Objednávateľ sa zaväzuje umožniť dodávateľovi účasť na každej kontrole. Dodávateľ je povinný zúčastniť sa takejto kontroly ako aj prerokovávania zápisnice z nej.
3. Objednávateľ má právo kedykoľvek skontrolovať činnosť dodávateľa a dokumentáciu súvisiacu s plnením predmetu tejto zmluvy.
4. Objednávateľ sa zaväzuje bezodkladne oznámiť dodávateľovi pracovný úraz, chorobu z povolania, nebezpečnú udalosť alebo závažnú priemyselnú haváriu.
5. Objednávateľ zabezpečí primerané miesto na vykonávanie školení a odbornej prípravy.

**Čl. X.**

**Povinnosti dodávateľa**

1. Dodávateľ zodpovedá za splnenie povinností, ktoré objednávateľovi vyplývajú zo všeobecne záväzných právnych predpisov platných v SR v oblasti BOZP , PO a CO v súlade s čl. III. a IV. tejto zmluvy, ako aj za splnenie povinností, ku ktorým sa touto zmluvou zaviazal.
2. Objednávateľ je oprávnený požadovať od dodávateľa úhradu sankcií udelených objednávateľovi zo strany orgánu štátneho dozoru v dôsledku nedostatkov zistených v oblasti BOZP, PO a CO, ak boli tieto spôsobené činnosťou, resp. nečinnosťou dodávateľa.
3. Dodávateľ je povinný nahradiť škodu vzniknutú objednávateľovi v prípade porušenia povinností vyplývajúcich zo všeobecne záväzných právnych predpisov majúcich vzťah k predmetu tejto zmluvy ako aj v prípade porušenia zmluvných povinností zo strany dodávateľa.
4. Dodávateľ zodpovedá za škodu na objektoch a zariadeniach objednávateľa, ktorá preukázateľne vznikla činnosťou dodávateľa.
5. Zodpovednosť za spôsobenú škodu sa spravuje § 373 a nasl. Obchodného zákonníka.

**Čl. XI.**

# Register partnerov verejného sektora

1. **Ak má dodávateľ povinnosť** zapisovať sa do registra partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len ako „zákon č. 315/2016 Z. z.“), je povinný byť najneskôr ku dňu uzatvorenia tejto zmluvy a počas celej doby plnenia riadne zapísaný v registri partnerov verejného sektora.
2. Dodávateľ je povinný oznámiť objednávateľovi bez zbytočného odkladu akúkoľvek zmenu údajov v registri partnerov verejného sektora alebo výmaz z tohto registra o jeho osobe ako aj jeho subdodávateľoch v ktoromkoľvek rade najneskôr do 5 dní odo dňa vykonania zmeny zapísaných údajov

**Čl. XII.**

**Sankcie a zmluvné pokuty**

1. Ak dodávateľ poruší svoje povinnosti je povinný nahradiť objednávateľovi všetku škodu, ktorá mu

 tým vznikla. Dodávateľ zodpovedá za škodu spôsobenú nielen svojim konaním, ale ja opomenutím

 konania. Dodávateľ sa zaväzuje na základe faktúry objednávateľa uhradiť objednávateľovi všetky

 škody, penále, pokuty a iné sankcie, ktoré objednávateľovi vzniknú na základe konania či

 nekonania dodávateľa na základe tejto zmluvy.

**Čl. XIII.**

**Záverečné ustanovenia**

1. Zmluvné strany sa v zmysle ust. § 262 zákona NR SR č. 513/1991 Zb. Obchodného zákonníka v znení neskorších predpisov dohodli, že ich zmluvný vzťah založený uzatvorením tejto zmluvy sa bude riadiť ustanoveniami Obchodného zákonníka.
2. Táto zmluva sa uzatvára na dobu určitú od 01.02.2020 do 31.01.2021, na obdobie 12 mesiacov.
3. Táto zmluva nadobudne platnosť dňom jej podpisu oboma zmluvnými stranami a účinnosť dňom nasledujúcim po dni zverejnenia.
4. Táto zmluva zaniká:
* uplynutím doby, na ktorú je uzatvorená,
* odstúpením od tejto zmluvy,
* zánikom povolenia dodávateľa na poskytovanie služieb podľa tejto zmluvy – zmluvný vzťah skončí

 ku dňu zániku povolenia. Zánik povolenia podľa tohto bodu je dodávateľ povinný objednávateľovi

 bezodkladne písomne oznámiť.

* dohodou zmluvných strán.
1. Každá zo zmluvných strán je oprávnená odstúpiť od tejto zmluvy, ak druhá zmluvná strana nesplní svoju povinnosť vyplývajúcu pre ňu z tejto zmluvy (podstatne poruší zmluvu podľa § 344 Obchodného zákonníka) ani v lehote do 30 odo dňa doručenia písomnej výzvy.
2. Zmluvné strany sa dohodli, že za podstatné porušenie zmluvy s právom objednávateľa **okamžite odstúpiť od tejto zmluvy** považujú prípad, ak dodávateľ vstúpil do likvidácie, na jeho majetok bol vyhlásený konkurz alebo povolené vyrovnanie, bol podaný návrh na vyhlásenie konkurzu na jeho majetok alebo povolenie na vyrovnanie, ak v súvislosti s porušením povinností dodávateľa podľa tejto zmluvy dôjde k uloženiu pokuty zo strany kompetentných orgánov, ak dodávateľ poruší  povinností vyplývajúce z ods. 4., 12. alebo 13. tohto článku.
3. Odstúpenie od tejto zmluvy je účinné doručením písomného odstúpenia druhej zmluvnej strane.
4. Zmluvné strany sa zaväzujú neodkladne oznámiť druhej zmluvnej strane akékoľvek zmeny adries, alebo iných identifikačných údajov uvedených v záhlaví tejto zmluvy.
5. Práva a povinnosti zmluvných strán, ktoré nie sú výslovne upravené touto zmluvou, a všetky z nej zamýšľané vzťahy sa budú riadiť, interpretovať a uplatňovať podľa príslušných ustanovení Obchodného zákonníka v platnom znení a podľa slovenských právnych predpisov majúcich vzťah k predmetu tejto zmluvy. Táto zmluva je uzavretá podľa právneho poriadku Slovenskej republiky a rozhodným právom je vždy právo Slovenskej republiky.
6. Táto zmluva je záväzná aj pre prípadných právnych nástupcov zmluvných strán bez ohľadu na to, či u niektorej zo strán tejto zmluvy došlo k premene, zlúčeniu, splynutiu alebo rozdeleniu alebo k prevodu väčšiny vlastníckych podielov na inú spoločnosť resp. k inej právnej skutočnosti, ktorá má ekvivalentný účinok.
7. V prípade, kedy táto zmluva alebo zákon zakotvuje povinnosť doručovať druhej strane, doručuje sa na adresy uvedené v záhlaví tejto zmluvy. Zásielka sa považuje za doručenú aj dňom, kedy ju adresát odmietol prevziať alebo dňom uplynutia úložnej lehoty na pošte, a to aj v prípade, že sa adresát o uložení zásielky nedozvedel, prípadne dňom, ktorý bude označený na zásielke ako deň neúspešného doručenia z dôvodu „Adresát neznámy“.
8. Zmluvné strany sa dohodli, že dodávateľ nesmie bez vopred daného písomného súhlasu objednávateľa postúpiť pohľadávku, ktorá vznikne na základe tejto zmluvy alebo v súvislosti s touto zmluvou tretej osobe. Táto dohoda o zákaze postúpenia pohľadávky tvorí prekážku pre postúpenie pohľadávky v zmysle ustanovenia § 525 ods. 2 Občianskeho zákonníka v platnom znení.
9. Dodávateľ nesmie bez predchádzajúceho vopred daného písomného súhlasu objednávateľa zriadiť  v prospech tretej osoby záložné právo alebo inú ťarchu k pohľadávke, ktorá mu vznikne na základe tejto zmluvy, a rovnako nesmie predať, zaťažiť, ani iným spôsobom nakladať bez predchádzajúceho písomného súhlasu objednávateľa s pohľadávkou vzniknutou na základe tejto zmluvy. V prípade porušenia povinnosti stanovenej týmto bodom, je dodávateľ povinný zaplatiť objednávateľovi zmluvnú pokutu vo výške 20% z celkovej hodnoty pohľadávky, na ktorú dodávateľ bez súhlasu objednávateľa a v rozpore s týmto bodom zriadil záložné právo alebo inú ťarchu.
10. Túto zmluvu možno meniť, či dopĺňať len písomnými dodatkami podpísanými oboma zmluvnými stranami za splnenia podmienok uvedených v § 18 zákona č. 343/2015 Z. z. o verejnom obstarávaní a o zmene a doplnení niektorých zákonov.
11. V prípade, že niektoré ustanovenie tejto zmluvy sa stane neplatným, zostáva platnosť ostatných ustanovení nedotknutá. Ak nastane takáto situácia, zmluvné strany sa písomne dohodnú na riešení, ktoré zachová kontext a účel daného ustanovenia.
12. Neoddeliteľnou súčasťou tejto zmluvy je Príloha č. 1.
13. Táto zmluva je vyhotovená v dvoch exemplároch, z ktorých jeden obdrží objednávateľ a jeden dodávateľ.
14. Zmluvné strany prehlasujú, že obsah tejto zmluvy sa zhoduje so súhlasnými, slobodnými a vážnymi prejavmi ich skutočnej vôle a že zmluvu neuzavreli v tiesni ani za nápadne nevýhodných podmienok. Zmluvné strany si zmluvu prečítali, jej obsahu porozumeli a na znak súhlasu ju vlastnoručne podpísali.

V Skalici dňa V ...................., dňa

Objednávateľ: Dodávateľ:

........................................................ .......................................................

Mgr. Katarína Zelenková pečiatka a podpis štatutárneho orgánu riaditeľka SOŠ strojníckej Skalica

Príloha č. 1 Zoznam zmluvných objektov

Zoznam zmluvných objektov objednávateľa:

1. Stredná odborná škola strojnícka, Ul. pplk. Pľjušťa 29, 909 01 Skalica

2. Dielne Strednej odbornej školy strojníckej Skalica, Nádražná 33/N, 909 01 Skalica

3. Telocvičňa Strednej odbornej školy strojníckej Skalica, Nádražná 2222, 909 01 Skalica